इस मामले में पुलिस ने महिला के पति को गिरफ्तार कर लिया जिसके बाद पूछताछ के कई खुलासे सामने आए। पुलिस पूछताछ में आदिल अंसारी ने बताया, ‘हम दोनों ने घर से भागकर विवाह किया था। जिसके बाद दोनों बोकारो स्थित अपने चाचा के घर पहुंचे। लेकिन मेरी पत्नी का दूसरा धर्म होने पर उन्होंने पिता को इसकी जानकारी दी।' खबर के अनुसार, इस पर चाचा-पिता ने कहा, क्योंकि दोनों अलग-अलग धर्म से संबंध रखते हैं इसिलए महिला अपना धर्म बदल ले। हालांकि दोनों ने इस बात से इंकार कर दिया और कहा कि वह ऐसे ही एक-दूसरे के साथ रहेंगे। इस दौरान कपल और चाचा-पिता के बीच तीखी बहस भी हुई।